section_heading: SFR Jugoslavija
paragraph_text: MiG-ovi su se koristili u prvom periodu rata u Hrvatskoj te Bosni i Hercegovini 1991. i 1992., najčešće za napad na ciljeve na zemlji. Ti lovci oborili su helikoptere hrvatske policije i civilne zrakoplove. 7. siječnja 1992., Emir Šišić, pilot Jugoslavenskog ratnog zrakoplovstva, iz 124. ratnog eskadrona, pilotirajući s MiG-21bis, oborio je helikopter AB-205 s predstavnicima Europske unije, pokraj Novog Marofa.